
Narva linna 2010.aasta konsolideerimisgrupi
majandusaasta aruande kinnitamine
Otsus võetakse vastu Kohaliku omavalitsuse korralduse  seaduse § 22 lõike 1 punkti 1 alusel. 

1. Asjaolud ja menetluse käik

Tuginedes Raamatupidamise seaduse peatükidele 3 ja 4 ning Valla- ja linnaeelarve seaduse § 26 koostas Narva Linnavalitsus Narva linna 2010.aasta konsolideerimisgrupi majandusaasta aruannet (lisatud). Narva linna 2010.aasta konsolideerimisgrupi majandusaasta aruanne on koostatud juhindudes Raamatupidamise seaduse nõuetest, Rahandusministri 11.12.2003.a määrusega nr.105 kinnitatud  Riigi raamatupidamise üldeeskirja ja Raamatupidamise Toimkonna juhendite arvestuspõhimõtetest. Vastavalt Raamatupidamise seaduse peatükide 3 ja 4 ning Valla- ja linnaeelarve seaduse § 26 nõuetele koosneb Narva linna 2010.aasta konsolideerimisgrupi majandusaasta aruanne järgmistest aruannetest:

1) tegevusaruandest;

2) raamatupidamise aastaaruandest lisadega;

3) eelarve täitmise aruandest;

4) reservfondi kasutamise aruandest;

5) vandeaudiitori aruandest.

2. Õiguslikud järeldused

Vastavalt Kohaliku omavalitsuse korralduse seaduse § 22 lõike 1 punktile 1 kuulub majandusaasta aruande kinnitamine volikogu pädevusse.

3. Otsus

Kinnitada Narva linna 2010.aasta konsolideerimisgrupi majandusaasta aruanne.
4.Vaidlustamine

Otsust on võimalik vaidlustada Tartu Halduskohtu Jõhvi kohtumaja 30 päeva jooksul arvates otsuse teatavakstegemisest. 

5. Otsuse jõustumine
Otsus jõustub seadusega ettenähtud korras.

